 Ratsastusseura Goodwill Riders/Vahannan Ratsutila

Aika: 11.12.2016 klo 10:00

Järjestäjä: Ratsastusseura Goodwill Riders

Kilpailun taso: Helppo-esteratsastus/1-taso/Häme

Viimeinen ilmoittautumispäivä: Tiistai 6.12.2016

**Ratsastusseura Goodwill Riders/ Vahannan Ratsutila**

Tervetuloa esteratsastuksen 1-tason kilpailuihin Vahannan Ratsutilalle Ylöjärvelle sunnuntaina 11.12.2016. Esteratsastuskilpailut ovat samalla Goodwill Riders:n estemestaruus 2016 ja Vahanta Cup 2016 -osakilpailut.

**Kilpailut alkavat klo 10:00 radan rakennus alkaa klo 9:00**

**Ohjelma:**

Luokka 1 60 cm, arv. taito, avoin kaikille

Luokka 2 70 cm, arv. taito, avoin kaikille

Luokka 3 80 cm, arv. taito, avoin kaikille

Luokka 4 90 cm, arv. taito, avoin kaikille

**Erityismääräykset:**

**Kilpailut ovat avoimet**: Goodwill Riders -seuran jäsenille, Vahannan ratsastuskoulun oppilaille ja Vahannan Ratsutilalla asuville ratsukoille sekä viidelle (5) Vahannan ratsutilan/GWRn ulkopuolelta tulevalle ratsukolle**.**

Ennen ilmoittautumista tutustu kilpailuiden sääntöihin.

Kaikissa luokissa sijoittuneille ruusukkeet ja palkinnot

Kilpailujen johtaja: Taina Sarvikas

Tuomari: Paula Lehto

Kisapuhelin (p. 040-7031501 Heli Pispa) päivystää kisaviikolla ke-la (parhaiten tavoitettavissa iltaisin) ja kilpailupäivänä klo 8.30 alkaen. Numeroon voit myös jättää tekstiviestin.

Kilpailupaikan osoite: Vahannan Ratsutila, Pohtiontie 18, 33480 Ylöjärvi. Kilpailupaikalla toimii buffetti.

**TERVETULOA KILPAILEMAAN!**



**KILPAILUN SÄÄNNÖT:**

1. Kilpailut ovat avoimet 1-tason esteratsastuskilpailut seuran (GWR) jäsenille, Vahannan ratsastuskoulun oppilaille ja Vahannan ratsutilalla asuville yksityisille ratsukoille sekä **Vahannan ratsutilan/ GWR:n ulkopuolelta viidelle (5) ratsukolle**. Ratsastajalla on osallistumisoikeus enintään kahteen lähtöön, mutta lähtöjen määrä voidaan joutua rajoittamaan lähtöjen liian suuren määrän vuoksi.
2. Kilpailuihin osallistuvilta ratsastajilta edellytetään jonkun ratsastusseuran jäsenyyttä tai SRL:n Green Cardia.
3. **Vahannan ratsastuskoulun oppilaiden sekä ratsutilalla asuvien yksityisten ratsukoiden ilmoittautuminen** tapahtuu Vahannan ratsastuskoulun **ilmoitustaululla olevaan listaan** kilpailua edeltävään tiistaihin 6.12.2016 mennessä. (EI tekstiviesti/sähköposti-ilmoittautumisia). Opettajilla on oikeus muuttaa luokka- ja hevosvalintoja sekä evätä osallistuminen tarvittaessa.
4. **Goodwill Ridersin tai Vahannan ratsutilan ulkopuolelta tulevat** (max 5 ratsukkoa) voivat ilmoittautua kilpailuihin sähköpostilla, goodwillriders(at)outlook.com, 6.12.2016 mennessä, ratsukot hyväksytään kilpailuihin ilmoittautumisjärjestyksessä.
5. Jokainen kilpailija osallistuu kilpailujen järjestämiseen.Radan rakennus alkaa sunnuntaina klo 9 ja koskee **kaikkia** osallistujia. **Kilpailutehtäväsi** saat tietää kansliasta kilpailumaksun maksamisen yhteydessä. Ratsutilan/ GWRn ulkopuolelta tulevilta ratsukoilta EI edellytetä osallistumista radan rakentamiseen ja kilpailuiden järjestelyihin.
6. Lähtömaksu 10 € GWR-jäseniltä tai 20 € ei-jäseniltä. Toinen lähtö 5 €. Perhealennus perheen 2. ratsastajasta lähtien -2 €/ratsukko (koskee vain ensimmäistä lähtöä). Ratsastuskoulu perii lisäksi ratsastuskoulun hevosilla osallistuvilta hevosvuokraa 10 €/rata. **Maksut tulee suorittaa 30 min. ennen oman luokan alkamista.**
7. **Kanslia on auki kilpailumaksujen maksamista varten klo 9 alkaen. Kilpailijan tulee maksaa maksunsa viim. 30 min. ennen luokkansa alkua.** Muuten katsomme sinun peruneen lähtösi liian myöhään. Varaathan tasarahan.
8. Jälki-ilmoittautuminen on mahdollista vain kilpailunjohtajan/tuomarin ja ratsastuskoulun opettajan/edustajan yhteispäätöksellä. Jälki-ilmoittautuneiden lähtömaksu on 20€/rata ja lisäksi mahdollinen hevosvuokra ratsastuskoululle 10€/rata.
9. Jos sinulla on rästimaksuja liian myöhään perutuista lähdöistä, ne tulee maksaa kilpailukansliaan, jotta voit kilpailla.
10. Jos olet siirtymässä lastenkisoista esteratsastuskilpailuihin, osallistumassa ensimmäistä kertaa luokkaan 1 tai nouset vaativampaan luokkaan, keskustele siitä ennen ilmoittautumista oman opettajasi kanssa.
11. Peruutukset kilpailuja edeltävään tiistaihin mennessä joko ilmoittautumislistaan tai numeroon 040-7031501 (Heli Pispa). Tämän jälkeen perutuista lähdöistä veloitamme 5 €/lähtö ja mahdollisen 10 € hevosvuokran. **Tiistain jälkeen peruneet maksutta VAIN lääkärintodistuksella. Hevosen sairastuttua vaaditaan eläinlääkärin todistus.**
12. Tiedustelut, peruutukset ja kyselyt kisaviikolla ke-la (parhaiten tavoitettavissa iltaisin) ja kisapäivänä klo 8:30 eteenpäin numerosta: 040-7031501 (Heli Pispa).
13. Lähtölistat nähtävillä seuran sivuilla (www.goodwillriders.sporttisaitti.com) viimeistään kilpailuja edeltävänä lauantai-iltana.
14. Kilpailut järjestetään Vahannan ratsutilan maneesissa. Verryttelyt tapahtuvat maneesissa ohjatusti verryttelyryhmissä ennen kunkin luokan alkua.
15. Hevoskuljetusautot pysäköidään niille osoitettuun paikkaan.
16. Kilpailuasuna siisti ratsastusasu. **Turvakypärän ja ratsastussaappaiden/chapsien käyttö on pakollista sekä turvaliivi alle 15-vuotiailla**. Turvaliivin käyttö on suositeltavaa muillakin.
17. Hevosvalintoihin liittyvät kysymykset voi esittää suoraan opettajille tai ratsastuskoulun numeroon 040-5449901.

**TERVETULOA KILPAILEMAAN!**

**©** GWR. Pidätämme oikeuden muutoksiin